Togavsporingen i Meran 2010

Togavsporingen i Meran 2010 fant sted da et tog på vei mellom Latsch og Kastellbell i Syd-Tirol sporet av grunnet et jordskred. I ulykken omkom ni reisende, og 28 ytterligere ble alvorlig skadet.

Klokken 9.05 avsporet toget av type Stadler GTW, drevet av STA Südtiroler, etter å ha kjørt inn i et uforutsett jordskred. Jordskredet skal ha bli forårsaket enten ved at et vannanleggsrør skal ha sprukket, eller ved at en ventil ved et uhell skal ha åpnet seg. Toget var på vei mellom Mals og Meran på Vinschgau-banen i Syd-Tirol. Da toget ble funnet, var det dekket med gjørme fra jordskredet, slik at redningsmannskapet måtte hente frem spader og hakker for å finne passasjerene i toget. Togsettet hadde i tillegg satt seg fast i noen furuer, som hindret toget i å velte ned i elva nedenfor.

Uhellet var til sin tid det dødeligste i Europa siden togkollisjonen i Halle den 15. februar 2010, og det dødeligste i Italia siden Viareggio-avsporingen den 29. juni 2009.

 Referanser 

Eksterne lenker



Kategori:Jernbaneulykker i 2010
Kategori:2010 i Italia